Chɛmpaŋ Lana Suurili
Chɛmpaŋ Lana Suurili (Ghafir غَافِر)[1]
Suurili ŋɔ maa wuhirila di ni niŋ talahi ni Muslimi yihi yelimaŋli polo ni shem, ka lahi wuhiri di ni bi tu kamaata ni Muslimi tuhi yelimaŋli zuɣu shem.
Aaya nima[mali niŋ | mali mi di yibu sheena n-niŋ]
Aaya nima:[2]
- 1. Ha-Miim (H. M.). [Bachi gaŋ gaŋ ŋɔ maa wuhirimi ni Alkur’aani nyɛla Muɣujizah (lahiʒibsi din ka ŋmali), dama so ʒi di gbinni naɣila Naawuni].
- 2. Kundili ŋɔ (Alkur’aani) siɣisibu nyɛla din yi Naawuni So Ŋun nyɛ Nyeŋda, Baŋda sani na.
- 3. Ŋuna n-nyɛŊun cheri taali paŋda, ni Tuubadeera. Azaabakpeeni lana, Yolsigulana, duuma jemdigu n-kani ni yelimaŋli naɣila Ŋuna, O sani n-nyɛ labbu shee.
- 4. So bi ŋmeri namgbankpeeni Naawuni aayanim’ puuni naɣila ninvuɣu sheba ban niŋ chɛfuritali, dinzuɣu (yaa nyini Annabi)! Di chɛ ka bɛ (chɛfurinima) zo n-gili tiŋsi ni yɔhimma (domin bɛ bahigu yɛn ti nyɛla buɣum ni).
- 5. Poi ni bana (Maka chɛfurinim’ maa), Annabi Nuhu niriba, ni laɣinsi ban kana bɛ nyaaŋa daa labsi bɛ tuumba ʒirinima, ka ali’umma kam na bɛ tumo nabɛri domin bɛ gbaagi o, ka niŋ namgbankpeeni ka di nyɛla ni ʒiri, domin bɛ zaŋ li n-kari yelimaŋli, ka N (Mani Naawuni) gbaai ba, ka wula ndaa leei nyɛ N daazaaba?
- 6. Yaha! Lala ka a Duuma (Naawuni) daazaaba niŋ talahi n-ti ninvuɣu shɛba ban niŋ chefuritali maa kadama bɛ shiri nyɛla buɣum bihi.
- 7. (Malaaika shɛba) ban ʒiri Ali’arshi, n-ti pahi ban gili li nyɛla ban niŋdi kasi nibɛ Duuma (Naawuni) paɣibu, ka tiri O yelimaŋli, kabɛ lahi bɔri gaafara n-tiri ban ti Naawuni yelimaŋli (ka yera): “Yaa ti Duuma (Naawuni)! A zaŋla a nambɔzɔbo mini a baŋsim mpili binshɛɣu kam, dinzuɣu cheli paŋ ninvuɣu sheba ban niŋ tuuba ka doli a soli. Yaha! Gum ba ka chɛʒehiimi buɣum daazaaba.”
- 8. “Yaa ti Duuma (Naawuni)! Zaŋmi ba kpehi ʒinahigu Daalizanda sheli a ni gbaai ba di daalikauli la puuni, ni ŋun vɛlgi o tuma bɛ banim’ mini bɛ paɣaba, n-ti pahi bɛ zuliyanim’ puuni. Achiika! A nyɛla Nyɛŋda, Yɛmgoliŋgalana.”
- 9. “Yaha! Gum ba ka chɛ tuumbieri tumbu, dama a ni gu ninvuɣu so ka chɛ tuumbieri tumbu, tɔ! Dindali maa (Zaadali), Achiika! A shiri zo o nambɔɣu. Yaha! Dina n-nyɛ tarli din galsi.”
- 10. Achiika! Ninvuɣu sheba ban niŋ chefuritali maa, bɛ (Malaaikanim’) yɛn ti boondi ba mi (ka yeri ba): “Achiika! Naawuni sujee ni yinima n-galsi gari yi maŋsi jelinsi saha sheli bɛ ni daa boondi ya ni yi ti ti Naawuni yelimaŋli kayiniŋdi chɛfuritali la.”
- 11. Ka bɛ (chefurinim’) yeli: “Yaa ti Duuma (Naawuni)! A ku ti yim yim buyi, ka neei ti yim yim buyi, ka ti saɣi ti ti taya ni nyɛ sheli. Di ni bɔŋɔ, soli beni ka ti ni tooi yi (buɣum ŋɔ ni)?
- 12. (Ka bɛ yeli ba): “Di daliri nyɛla, bɛ daa yi boli Naawuni ko yuli, yi niŋdi la chefuritali, amaa! Bɛ yi ti laɣim O mini shɛli jɛm, ka yi ti li yɛlimaŋli, dinzuɣu fukumsi bela Naawuni so Ŋun nam du ka galsi maa sani.
- 13. Ŋuna (Naawuni) n-nyɛŊun wuhiri ya O nam yɛlikpahinda, ka siɣisiri ya arzichi sheli (sakom) zuɣusaa na. Amaa! So bɛ zaŋdi li n-kpahinda naɣila ninvuɣu so ŋun niŋdi tuuba n-labri Naawuni sani.
- 14. Dinzuɣu jemmi ya Naawuni ka nyɛla ban simsiri O ni jɛma, hali di yi niŋ ka chefurinim’ je.
- 15. Ŋuna (Naawuni) n-nyɛ Ŋun kpiɣiri darzanima, Al-Arshilana, O siɣisirila wahayi n-tiri O ni bɔri so O daba puuni, domin O valsi (ninsalinima) n-zaŋ chaŋ laɣimbu dali (Zaadali).
- 16. Dabsi’ sheli bɛ ni yɛn ti yi na polo ni, ka bɛ yeltɔɣa sheli ku tooi sɔɣi ka chɛ Naawuni, (ka Naawuni bɔhi bɔhigu): “Ka Ŋuni n-leei su nam zuŋɔ?” (Ka Naawuni maŋmaŋ’ saɣi): “Di nyɛla Naawuni dini, Ŋuna n-nyɛ Nagaŋ, Nyɛŋda.”
- 17. Zuŋɔ ka bɛ yɔri nyevuli kam samli ni di ni tum shɛli n-zali di maŋa. Zuŋɔ! Zualinsi kani. Achiika! Naawuni nyɛla Ŋun kariti saliya ni valiŋ.
- 18.Yaha! (Yaa nyini Annabi)! Valsim ba (chefurinim’ maa) n-zaŋ chaŋ dabsi’ sheli din miri, saha sheli (ninsalnim’) suhiri ni yɛn ti be kukojila ni, ka nyɛla din pali ni suhusaɣiŋgu, zualindiriba ti ka zosima, bee suhudeelana so bɛ ni yɛn doli.
- 19. O (Naawuni) mi nimbihi bilkɔŋsil, ni suhiri ni sɔɣiri shɛli.
- 20. Yaha! Naawuni niŋdila fukumsi ni yelimaŋli. Amaa! Bɛ (chefurinim’) ni jemdi binyer’ sheŋa ka pa ni Ŋuna maa ku tooi niŋ shɛli fukumsi. Achiika! Naawuni nyɛla Wumda, Nyara.
- 21. Di ni bɔŋɔ,bɛ (Maka chefurinim’ maa) bi gola tiŋgbani yaaŋa zuɣu ka nya ninvuɣu sheba ban daa kana pɔi ni bana maa bahigu ni daa nyɛ shem? Bɛ daa nyɛla ban mali yaa ni bɔba tiŋgbani yaaŋa zuɣu n-gari ba, ka Naawuni gbaai ba domin bɛ tuumbieri zuɣu. Bɛ mi daa ka ŋun yɛn taɣi ba ka chɛ Naawuni (daazaaba).
- 22. Di daliri nyɛla bɛ tuumba daa kani ba na ni yelimaŋli, ka bɛ niŋ gutulunsi, ka Naawuni gbaai ba. Achiika! O nyɛla Yaalana, Azaabakpeeni lana.
- 23. Yaha! Achiika! Ti (Tinim’Naawuni) daa tim Annabi Musa na ni Ti aayanima, n-ti pahi daliri sheli din kuli be polo ni.
- 24. N-zaŋ chaŋ Fir’auna mini Haamaana, ni Kaaruuna sani, ka bɛ yeli: “O (Musa) nyɛla sihiralan, ʒirilana.”
- 25. Saha sheli o (Annabi Musa) ni daa kaba na ni yelimaŋli din yi Ti (Tinim’Naawuni) sani na, ka bɛ yeli: “Kum ya ninvuɣu sheba ban ti Naawuni yelimaŋli m-pahi o zuɣu maa bidibsi, ka chɛ bɛ bipuɣinsi,” Amaa! Chefurinim’ nabieri pa shɛli m-pahila birginsim puuni ka di be.
- 26. Ka F ir’auna yeli: “Cheli ya ma ka n-ku Musa, bee ka o boli o Duuma na. Achiika! Mani (Fir’auna) zɔrimi ni o ti taɣi yi daadiini, bee ka o ti chɛ ka saɣiŋgu yem tiŋgbani yaaŋa zuɣu.”
- 27. Ka Annabi Musa yeli: “Achiika! Mbɔri taɣibu ni n Duuma ni yi gba Duuma sani ka chɛŋun kam tibgi o maŋ’ ka bi ti yelimaŋli ni Saliya karibu dali.
- 28. Ka ninvuɣu so ŋun ti Naawuni yelimaŋli kasɔɣiri o yelimaŋtibo Fir’auna niriba puuni yeli: “Dinibɔŋɔ, yi yɛn kula ninvuɣu so ŋun yeli ni o Duuma n-nyɛ Naawuni? Ka di nyɛlao shiri kan ya mi na ni dalirinim’ din yi yi Duuma (Naawuni) sani na. Di yi niŋ ka o nyɛla ʒirilana, tɔ!O ʒiri maa taali bela o zuɣu. Amaa! O yi shiri nyɛla yelimaŋli lana, o ni gbaari ya alikauli sheŋa maa (azaaba) pirgili ni paai ya. Achiika! Naawuni bi dolsiri ninvuɣu so ŋun niŋdi barina, ŋun nyɛʒirilana.”
- 29. (Ka doo maa yeli): “Yaa yinim’ n niriba! Zuŋɔ yinima n-su (Misira) nam, ka nyɛla ban nyeŋ (Israaila bihi) tiŋgbani ŋɔ ni, ka diyi ti niŋ ka Naawuni daazaaba ka ti na, ŋuni n-leei yɛn tooi sɔŋ ti? Ka Fir’auna yeli: “Mani bi wuhiri ya naɣila n-ni nya shɛli (ka di nyɛ vɛnyɛla n-tin ya), mani mi bi wuhiri ya sheli naɣila dolsigu soli.”
- 30. Ka ninvuɣu so ŋun ti Naawuni yelimaŋli (Fir’auna niriba puuni) maa yeli: “Yaa yinim’ n niriba! Achiika! Mani zɔrila dabiɛm ni din din daa ti paai laɣinsi (ban pun gari) la tatabo ti paai ya.”
- 31. Kamani Annabi Nuhu niriba biɛhigu ni daa nyɛ shɛm, ni Aadu mini Samudunima, n-ti pahi ninvuɣu sheba ban daa kana bɛ nyaaŋa. Yaha! Naawuni bi bɔri O daba zualinsi.
- 32. “Yaha! Yaa yinim’ n niriba! Achiika! Mani zɔrila dabiɛm n-tiri ya ni taba boligu dabsili la (dabsi’ sheli buɣumbihini yɛn ti kuhiri bɔri sɔŋsim Alizanda bihi sani la).”
- 33. Dabsi’ sheli yi (chefurinim’) ni yɛn ti lԑbi biri, ka nyɛla ban guura, yi mi ti ka ŋun yɛn taɣi ya ka chɛ Naawuni daazaaba. Dinzuɣu Naawuni ni birgi so, tɔ!O ka ŋun yɛn dolsi o.
- 34. Yaha! Achiika! Annabi Yisifu daa pun kan ya na ni dalirinim’ polo, ka yi kuli bi milgi ka be zilsigu puuni ni o ni daa kan ya na ni shɛli maa, hali ni saha shɛli o ni daa ti kpi ka yi yeli: “Naawuni ku lahi tim tuun’ so na o nyaaŋa.” Lala ka Naawuni birgiri ninvuɣu so ŋun saɣinda tiŋgbani yaaŋa zuɣu, ŋun nyɛ zilsigulana.
- 35. Ninvuɣu sheba ban ŋmeri namgbankpeeni Naawuni aayanim’ puuni, ka di pa ni daliri sheli n-kaba na. Di sujee nyɛla din galsi Naawuni mini ninvuɣu shɛba ban ti Naawuni yelimaŋli sani. Lala ka Naawuni ŋariti ninvuɣu so ŋun kam tibgi o maŋa, tipawumlilana suhi ni.
- 36. Ka Fir’auna yeli: “Yaa nyini Haamaana! Miem yilitamdili n-zali ma, achiika! N-nyɛla ŋun yɛn du m-paai sagbana dindoya ni.”
- 37. “Sagbana dindoya ni domin n-ti nya Musa Duuma maa! Yaha! Achiika! Mani tehi ya ni o nyɛla ʒirilana.” Tɔ! Lala ka bɛ daa dihi Fir’auna tuumbieri nachinsi ti o. ka taɣi o ka chɛ sochibga. Yaha! Fir’auna nabieri daa bi bahindi shɛli ni m- pahila ashaara puuni.
- 38. Ka ninvuɣu so ŋun ti Naawuni yelimaŋli (Fir’auna niriba puuni) maa yeli: “Yaa yinim’ n niriba! Doli ya ma, ka n-wuhi ya dolsigu soli.”
- 39. “Yaa yinim’ n niriba! Achiika! Dunia ŋɔ maa biehigu nyɛla nyeɣisim biɛla, amaa! Chiyaama n-nyɛ kpaliŋkpaa yili.”
- 40. Ŋun tum tuumbieɣu zaɣiyini, bɛ ku yo o samli naɣila di ŋmali, ŋun mi tum tuunvelli doo bee paɣa, ka lahi nyɛŋun ti Naawuni yelimaŋli, tɔ! Bannim’ maa ni kpe Alizanda, ka bɛ yɛn ti yolsi ba di puuni ka di pala ni saliya karibu m-beni.
- 41. “Yaha! Yaa yinim’ n niriba! Bo nleei chɛ ka m-boondi ya n-zaŋ chaŋ tilginsim shee (Alizanda), ka yi mi boondi ma n-zaŋ chaŋ buɣum ni?”
- 42. “Yi boondi ma mi ni n-ti niŋ chefuritali ni Naawuni, ka laɣim O mini shɛli jem, ka di nyɛla binshɛɣu n-ni ka di baŋsim, ka m-mi boondi ya n-zaŋ chaŋ Nyɛŋda, Chempaŋlana sani.”
- 43. “Di ka biehim kadama achiika! Yi ni boondi ma ni n-ti jem shɛli maa ku tooi saɣi ti m boligu Dunia ŋɔ,bɛ di ti yɛli ni Chiyaama. Yaha! Achiika! Ti labbu shee nyɛla Naawuni sani. Achiika! Ban saɣindi n-yɛn ti nyɛ buɣum bihi.”
- 44. “Dinzuɣu ni baalim, yi ni ti teei n-ni yeri yashɛli ŋɔ maa, amaa! Mani zaŋ nyellikam labsi Naawuni sani. Achiika! Naawuni nyɛla Ŋun nyari O daba.”
- 45. Ka Naawuni gu o ka chɛ zaɣibe’ shɛli bɛ ni na di nabieri, ka azaaba bieɣu niŋ talahi n-ti Fir’auna niriba.
- 46. Dina n-nyɛ buɣum, ka bɛ yɛn ti zaŋdi li n-wuhiri ba (bɛ gbala ni) Asiba ni Zaawuni (ka Chiyaama na bi yiɣisi). Yaha! Dabsi’ shɛli Chiyaama ni yɛn ti yiɣisi, (bɛ ni tiyeli Malaaika nima): “Zaŋmi ya Fir’auna niriba kpɛhi azaaba kpeeni puuni.”
- 47. Yaha! Teemi saha sheli bɛ ni yɛn ti ŋmeri namgbankpeeni buɣum puuni, ka bɛ tarimba yeli bɛ ninvuɣu asanzanima: “Achiika! Tinim’ daa nyɛla ninvuɣu sheba ban doli ya. Di ni bɔŋɔ, yi nyɛla ban yɛn tooi taɣi ti ka chɛ buɣum ŋɔ maa yeɣ’ shɛli?
- 48. Ka asanzanim’ maa yeli: “Achiika! Ti zaasa bela di (buɣum maa) puuni. Achiika! Naawuni shiri ŋmaai fukumsi daba sunsuuni.”
- 49. Ka ninvuɣu shɛba ban be buɣum puuni yeli (Malaaika sheba) ban guli ʒahannama buɣum maa: “Suhimi ya yi Duuma (Naawuni), ka O balgi ti azaaba maa dabsili zaɣiyini.”
- 50. Ka bɛ (Malaaika nim’ maa) yeli: “Di ni bɔŋɔ, yi tuumba daa bi kan ya na ni dalirinim’ din be polo ni? Ka bɛ yeli: “Di paliya,” ka bɛ (Malaaikanim’ maa) yeli: “Tɔ! Yi gba suhimi ya.” Amaa! Chefurinim’ suhigu ku tooi niŋ anfaani sheli naɣila ashaara puuni.
- 51. Achiika! Ti (Tinim’ Naawuni) ni ti Ti tuumba mini ninvuɣu shɛba ban ti Naawuni yɛlimaŋli Dunia bɛhigu ŋɔ maa puuni nasara (chefurnim’ zuɣu), ni dabsi’ sheli shɛhiradiriba ni yɛn ti zani (Naawuni tooni).
- 52. Dabsi’ sheli zualindiriba fabla ni ti ku niŋ ba anfaani, ka (Naawuni) narimbu lahi be bɛ zuɣu. Yaha! Bɛ mali yili shɛli din be.
- 53. Yaha! Achiika! Ti (Tinim’ Naawuni) daa ti Annabi Musa dolsigu. Yaha! Ka Ti dihi Israaila bihi litaafi (Attaura) fali.
- 54. Ka di nyɛ dolsigu mini teebu n-zaŋ ti haŋkayanima.
- 55. Dinzuɣu (Yaa nyini Annabi)! Niŋmi suɣulo, achiika! Naawuni daalikauli nyɛla yelimaŋli. Yaha! Bom gaafara ni a taali, ka niŋ kasi ni a Duuma (Naawuni) paɣibu Zaawuni ni Asiba
- 56. Achiika! Ninvuɣu sheba ban ŋmeri namgbankpeeni Naawuni aayanim’ puuni ka di pa ni daliri sheli n-kaba na, tɔ! Shɛlika bɛ suhiri ni m-pahila maŋ’ tibgibu, bɛ mi ku tooi nya li (bɛ ku tooi nya suhi ni bɔri shɛli maa). Dinzuɣu (Yaa nyini Annabi): “Bom taɣibu ni Naawuni, achiika! O nyɛla Wumda, Nyara.
- 57. Achiika! Sagbana mini tiŋgbani nambu n-nyɛ din bara n-gari ninsalinim’ nambu. Amaa! Ninsalinim’ pam bi mi.
- 58. Yaha! Zom mini ninnee ku tooi niŋ yim. Lala n-nyɛ ninvuɣu sheba ban ti Naawuni yelimaŋli ka tum tuunvela mini tuumbieri lana, biɛla ka yi (ninsalinim’) teeri Naawuni yɛla.
- 59. Achiika! Saha (Chiyaama yiɣisibu) nyɛla din yɛn kana ka behim ka di ni, amaa! Ninsalinim’ pam bi tiri Naawuni yelimaŋli.
- 60. Ka yi Duuma (Naawuni) yeli: “Suhimi ya Ma, N-ni deei yi suhigu. Achiika! Ninvuɣu sheba ban tibgiri bɛ maŋ’ ka chɛ N (Mani Naawuni) jɛma, ni baalim! Bɛ ni ti kpe ʒahannama buɣumni, ka nyɛla ninvuɣu shɛba ban filiŋ.”
- 61. Naawuni n-nyɛ Ŋun zaliya yuŋ domin yi nyɛ suhudoo di puuni, (ka zali ya) wuntaŋni ka di nyɛla din ne. Achiika! Naawuni nyɛla Pintira ninsalnim’ zuɣu, amaa! Ninsalinim’ pam bi paɣira.
- 62. Ŋuna n-nyɛ Naawuni yi Duuma, Ŋun nam binshɛɣu kam, duuma jemdigu n-kani ni yelimaŋli naɣila Ŋuna, ka bo n-leei chɛ ka bɛ ŋmalgiri ya (ka cheri yɛlimaŋli)?
- 63. Lala ka bɛŋmalgiri ninvuɣu sheba ban ŋmeri Naawuni aayanim’ namgbankpeeni maa.
- 64. Naawuni n-nyɛŊun zali ya tiŋgbani ka di nyɛ biɛhigu shee n-zaŋ tin ya, ka sagbana nyɛ mee n-zaŋ tin ya, ka tin ya ŋmahimgbana, ka vielgi yi ŋmahimgbana maa, ka largi ya bindirsuma. Lala n-nyɛ yi Duuma maa. Dinzuɣu, binnamda Duuma nam shiri tibgi ya.
- 65. Ŋuna (Naawuni) n-nyɛ Nyɛvulilana Ŋun bi kpira, duuma jemdigu n-kani ni yelimaŋli naɣila Ŋuna. Dinzuɣu, suhimi ya O, ka nyɛla ban simsiri O ni jema. Paɣibu balibu kam dihitabli ti Naawuni, binnamda Duuma.
- 66. (Yaa nyini Annabi)! Yelima: “Achiika! Bɛ mɔŋ ma ni n-di jem binyeri sheŋa yinijemdi ka pa ni Naawuni maa saha sheli dalirinim’ ni yi n Duuma (Naawuni) sani kama na. Yaha! Bɛ puhi ma ni n-zaŋ m maŋ’ zaasa ti binnamda Duuma.
- 67. Ŋuna (Naawuni) n-nyɛŊun nam ya (Annabi Adam) ni taŋkpaɣu, ka naan nam ya ni maniyyi (dablim kom), din nyaaŋa, (ka O labgi yi nama) ka di nyɛʒitalli, din nyaaŋa ka O yihi ya na ka yi nyɛ bileri, din nyaaŋa (ka O tin ya nyɛvuya) domin yi ti saɣi ninsalinima, din nyaaŋa (ka O lahi tin ya nyɛvuya) domin yi ti leei niŋkura. Yi puuni so mi beni ka bɛ deeri o nyɛvuli pɔi(kaona bisaɣi daadama). Yaha! (Ka O lahi tin ya nyɛvuya) domin yi ti paai saha shɛli O ni zali li (yi nyɛvuya naabu tariga), di yi pa shɛli, yi nyɛla ban yɛn niŋ haŋkali.
- 68. Ŋuna n-nyɛŊun neera ka kura, dinzuɣuO yi ti yɛn zali O nam zaligu, achiika! O yeri li mi: “Leema,” ka di shiri leei.
- 69. (Yaa nyini ŋun wumda): “Di nibɔŋɔ, a bi lihi n-zaŋ chaŋ ninvuɣu sheba ban ŋmeri Naawuni aayanim’ namgbankpeeni maa polo. Bozuɣu ka bɛ lebri ba (ka cheri yɛlimaŋli)?
- 70. Ninvuɣu sheba ban labsi litaafi (Alkur’aani) ʒiri, n-ti pahi Ti (Tinim’ Naawuni) ni tim tuumba na shɛli zuɣu, tɔ! Ni baalim, bɛ ni ti baŋ.
- 71. Saha sheli Bandi ni yɛn ti be niŋgoya ni, n-ti pahi zɔlsi (ankufunima), ka bɛ vɔri ba.
- 72. Kotulum puuni, din nyaaŋa, ka bɛ vundi ba buɣum ni.
- 73. Din nyaaŋa, kabiyeli ba: “Yapolo ka binyeri sheŋa yi ni daa jemdi m-pahi Naawuni zuɣu la be?”
- 74. Ka di pa ni Naawuni la, ka bɛ yeli: “Di bɔrgi ya ka chɛ ti. Chɛli gba! Tinim’ daa bi jemdi shɛli.” Lala ka Naawuni birgiri chefurinima.
- 75. Di daliri nyɛla yi ni daa niŋdi suhupelli (ni tuumbɛri tumbu) tiŋgbani yaaŋa zuɣuka pa ni yelimaŋli la, ni yi ni daa chani gamdila zuɣu.
- 76. Kpem ya ʒahannama dindoya ni, ka nyɛla ban yɛn kpalim di puun, dinzuɣu, ninvuɣu sheba ban tibgi bɛ maŋ’ labbu shee shiri nyɛla din be.
- 77. Dinzuɣu (Yaa nyini Annabi)! Niŋmi suɣulo, Achiika! Naawuni daalikauli nyɛla yelimaŋli. Dinzuɣu, Ti (Tinim’ Naawuni) yi di yɛn chɛ ka a nya Ti ni gbaari ba shɛli (azaaba) daalikauli maa (a nyɛvuli puuni), bee ka Ti deei a nyɛvuli deebu (ka a bi nya li), Ti sani ka bɛ ti kuli yɛn labsi ba na.
- 78. Yaha! (Yaa nyini Annabi)! Achiika! Ti (Tinim’ Naawuni) daa tim tuumba na pɔi ni nyini, bɛ puuni sheba beni ka Ti ti a bɛ lahibali, ka bɛ puuni sheba mibenikaTibitiabɛ lahibali. Yaha! Di bi tu kamaata ni tuun so kana ni alaama sheli, naɣila ni Naawuni yeda. Dinzuɣu, Naawuni zaligu yi ti kana, ka bɛ niŋ fukumsi ni yelimaŋli, nimaa ni ka barinanim’ yɛn ti niŋ ashaara.
- 79. Naawuni n-nyɛ Ŋun zali ya biŋkobri domin yi bari bɛ puuni shɛŋa, ka ŋubri bɛ sheŋa.
- 80. Yi (ninsalinim’) lahi mali anfaani binyɛra di (biŋkobri maa) ni, domin yi mali ba n-kuri bukaata sheŋa yi suhiri ni bɔra, ka bɛ lahi kpiɣiri ya bɛ mini ŋarim zuɣu.
- 81. Yaha! O (Naawuni) wuhiri yala O nam yɛlikpahinda, ka Naawuni nam yɛlikpahinda maa puuni dini ka yi leei zaɣisira?
- 82. Di ni bɔŋɔ,bɛ (Maka chefurinim’ maa) bi gola tiŋgbani yaaŋa zuɣu ka nya ban daa kana poi ni bana maa bahigu ni daa nyɛ shem, bɛ daa nyɛla ninvuɣu sheba ban zooi gari ba (Maka chefurnima), ka daa lahi mali yaa ni boba tiŋgbani yaaŋa zuɣu n-gari ba, ka bɛ ni daa tum tuun’ shɛŋa daa ti bi niŋ ba anfaani.
- 83. Saha sheli bɛ tuumba ni daa kaba na ni dalirinima, ka bɛ niŋ suhupielli (ka bɛ nini tiɣi) baŋsim shɛli din be bɛ sani, ka bɛ ni daa maandi shɛli ansarsi maa daa niŋ talahi n-ti ba.
- 84. Saha sheli bɛ (chefurinim’) ni daa ti nya Ti (Tinim’ Naawuni) daazaaba, ka bɛ yeli: “Ti ti Naawuni yelimaŋli, O nyɛla O ko. Dinzuɣu, ti zaɣisi binyer’ sheŋa ti ni daa laɣim O mini li n-jemdi maa.
- 85. Dinzuɣu, bɛ yɛlimaŋtibo daa bi niŋ ba anfaani saha sheli bɛ ni daa ti nya Ti (Tinim’ Naawuni) daazaaba, dina n-nyɛ so’ shɛli Naawuni ni zaŋ gbaai O daba ban pun gari maa. Yaha! Nimaa ni, ka chefurnim’ daa kɔhilu (ka be niŋ ashaara).
Kundivihira[mali niŋ | mali mi di yibu sheena n-niŋ]
- ↑ Bachigahinda Din Be Dagbanli Kur'aani Puuni. The Noble Qur'an: Translation of the Meanings (Dagbani language).
- ↑ Translation of the Meanings of the Noble Qur'an - Dagbani translation, by Muhammad Baba Gutubu.
som_Latn som_Latn bam_Latn wol_Latn kon_Latn bam_Latn hau_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn luo_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn mos_Latn bam_Latn mos_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn sun_Latn sun_Latn bam_Latn bam_Latn bam_Latn bam_Latn twi_Latn bam_Latn twi_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn wol_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn wol_Latn eng_Latn eng_Latn